**Informatīvais ziņojums**

**Latvijas Republikas nacionālā pozīcija Nr. 2 “Par mītnes līguma projekta izstrādi par Eiropas Elektronisko sakaru regulatoru iestādes atbalsta aģentūras (BEREC biroja) izvietošanu Rīgā”**

Satiksmes ministrija ir sagatavojusi grozītu nacionālās pozīcijas projektu Nr. 2 **“Par mītnes līguma projekta izstrādi par Eiropas Elektronisko sakaru regulatoru iestādes atbalsta aģentūras (BEREC biroja) izvietošanu Rīgā”.**

Grozītais pozīcijas projekts skar vairāku valsts pārvaldes iestāžu kompetenci un būtiskas Latvijas Republikas intereses, tādēļ, atbilstoši Ministru kabineta 2009. gada 6. februāra noteikumu Nr. 96 „Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” prasībām, nacionālā pozīcija tiek virzīta apstiprināšanai Ministru kabinetā. Grozījumi, atbilstoši Ministru kabineta 2009. gada 6. februāra instrukcijā Nr. 4 „Latvijas Republikas nacionālo pozīciju Eiropas Savienības jautājumos un ar tām saistīto instrukciju izstrādes un informācijas aprites kārtība” noteiktajai kārtībai, ir elektroniski saskaņoti ar darba grupu, t.i., Ārlietu ministriju, Ekonomikas ministriju, Finanšu ministriju, Izglītības un zinātnes ministriju, Labklājības ministriju, Tieslietu ministriju, Valsts kanceleju, Veselības ministriju un valsts akciju sabiedrību "Valsts nekustamie īpašumi", kā arī Iekšlietu ministriju.

Eiropas Elektronisko sakaru regulatoru iestāde (turpmāk – BEREC) ir Eiropas Savienības (turpmāk – ES) dalībvalstu regulatoru konsultatīvā grupa, kuras mērķis ir veicināt konsekventu elektronisko sakaru nozares tiesiskā regulējuma piemērošanu ES. BEREC birojs sniedz BEREC profesionāla un administratīva atbalsta pakalpojumus, ievāc informāciju no ES valstu elektronisko sakaru nozares regulējošanām iestādēm, apmainās ar informāciju, izplata regulēšanas paraugpraksi, palīdz BEREC priekšsēdētājam sagatavot Regulatoru padomes darbu, pēc Regulatoru padomes pieprasījuma veido ekspertu darba grupas un sniedz atbalstu, lai nodrošinātu šo grupu sekmīgu darbu. BEREC biroja sastāvā ir Pārvaldības komiteja un administratīvais vadītājs, kurš vada biroju. Tajā strādā tikai tik darbinieku, cik nepieciešams, lai BEREC birojs veiktu savus pienākumus. Darbinieku skaitu iesaka Pārvaldības komitejas locekļi un administratīvais vadītājs.

Saskaņā ar Eiropas Parlamenta un Padomes 2018. gada 11. decembra Regulas (ES) 2018/1971, ar ko izveido BEREC un BEREC atbalsta aģentūru (turpmāk - BEREC birojs), groza Regulu (ES) 2015/2120 un atceļ Regulu (EK) Nr. 1211/2009 47. pantu Latvijai nepieciešams līdz 2020. gada 21. decembrim noslēgt jaunu Latvijas Republikas valdības un BEREC biroja mītnes līgumu par BEREC biroja izvietošanu Rīgā, Latvijā (turpmāk – mītnes līgums). 2020. gada 9. janvārī sākās oficiālās sarunas starp Latvijas Republikas valdību un BEREC biroju par mītnes līgumu. Sarunu gaitā identificēti vairāki jautājumi, kuri netika sākotnēji iekļauti nacionālajā pozīcijā vai, kuru dēļ ir nepieciešami precizējumi pozīcijā apstiprinātajam mandātam, t.sk. ņemot vērā Eiropas Savienības vadlīnijas aģentūru mītnes līgumu izstrādei.

Satiksmes ministrs T. Linkaits

Vīza:

Valsts sekretāre I. Stepanova

Evita Nagle

Tel. 67028190

Evita.nagle@sam.gov.lv